Lav et referat af nedenstående tekst:

Tekst:
En 41-årig polsk mand, der har været forsvundet siden natten til søndag, er torsdag aften fundet død i lystbådehavnen i Skagen. - Han blev fundet i den modsatte side af havnen i forhold til, hvor vi troede, at vi kunne finde ham, siger vagtchef Carsten Kjær fra Nordjyllands Politi til Ritzau. Manden, der i flere år har arbejde som svejser på Karstensens Skibsværft, blev sidst set ved 01-tiden natten til søndag. Her havde han været på diskoteket Buddy Holly. - På en overvågningsvideo kan man se ham gå noget slingrende på havnen i retning mod sin bopæl. Men overvågningen dækker ikke hele området, og man kan ikke se, om han når frem, fortalte vagtchefen tidligere torsdag. Han blev tirsdag morgen meldt savnet af nogle kolleger, og torsdag gik dykkere i gang med at gennemsøge havnen, hvor han altså blev fundet død. /ritzau/

Referat:
Dykkere fandt torsdag aften en savnet polak død i lystbådehavnen i Skagen.